Document ID: /roh_data/filtered/fineweb-2-filterrobots_roh.jsonl.gz/13468

Oriundamain ha Johanna Bundi Ryser emprendì da tgirunza. Silsuenter ha ella fatg la scolaziun da policista en il Grischun. Suenter la scolaziun ha Bundi Ryser lura lavurà sin il post da polizia a Samedan e suenter 9 onns tar la polizia chantunala a Cuira en la partiziun d’investigaziun.
L’incumbensa sco vicepresidenta da la Federaziun svizra dals funcziunaris da polizia è in pensum da 10 fin 15 %. Dasperas lavura Johanna Bundi Ryser sco policista, engaschada tar la confederaziun, e ha da sa fatschentar cun tut las dumondas dad esters. Sper sia lavur è ella era mamma dad in buob da 5 onns. (aw/rtr)